text: Denne plakat skal få dig til at sænke farten
  17 oktober 2013 kl. 15.03
  I disse uger møder bilister plakater i vejsiden, der skal få dem til at sænke farten. Samtidigt laver politiet hastighedskontroller.
  Selvom bilister generelt er begyndt at køre lidt langsommere, er det ikke nok.
  - Det er stadig nødvendigt at minde bilisterne om, at hvis de sænker farten bare en lille smule, så kan det få afgørende betydning for antallet af alvorlige ulykker. Det betyder, at flere vil kunne nå at bremse eller undvige, hvis der sker noget uforudset på vejen, siger Sonja Svendsen fra Trafiksikkerhedsgruppen i Haderslev Kommune.
  Vejkantplakaterne er en del af i den landsdækkende fartkampagne, hvor også politiet vil være flittige med fartkontroller.
  Den kører frem til den 3. november i 75 af landets kommuner.
  Du kan se Rådet for Sikker Trafiks film på nedenstående link:
  link - Kampagnefilm.
  